open-index/open-wikipedia-markdown huggingface dataset:
ঝুঁকি চিহ্ন

**ঝুঁকি চিহ্ন** বা **সতর্কীকরণ প্রতীক** হলো বৈদ্যুতিক প্রবাহ, বিষ এবং তেজস্ক্রিয়তা সহ বিপজ্জনক উপাদান, অবস্থান বা বস্তু সম্পর্কে সতর্ক করার জন্য নকশা করা বিশেষ প্রতীক। বিপজ্জনক প্রতীকের ব্যবহার প্রায়ই আইন দ্বারা নিয়ন্ত্রিত হয় এবং মান সংস্থা দ্বারা পরিচালিত হয়। বিপদের ধরন এবং হুমকির মাত্রা নির্দিষ্ট করার জন্য বিভিন্ন রঙ, পটভূমি, সীমানা ইত্যাদি তথ্য সহ বিপজ্জনক প্রতীক প্রদর্শিত হতে পারে। সতর্কীকরণ প্রতীক অনেক জায়গায় লিখিত সতর্কীকরণের পরিবর্তে  ব্যবহার করা হয়।

## সাধারণ প্রতীকের তালিকা

## সাধারণ সতর্কীকরণ প্রতীক
রাস্তায় অপ্রত্যাশিত বিপদের ব্যাপারে সতর্ক করতে সাধারণ সতর্কীকরণ প্রতীক এবং বিস্ময়সূচক চিহ্ন ব্যবহার করা হয়। ইউরোপে, এই ধরনের চিহ্ন ব্যবহার করা হয় যদি একটি নির্দিষ্ট ঝুঁকি নির্দেশ করার জন্য আর অন্য কোন নির্দিষ্ট চিহ্ন না থাকে। যখন এটি ট্রাফিক চিহ্ন হিসেবে ব্যবহার করা হয়, তখন  এর সাথে আরেকটি অতিরিক্ত চিহ্ন ব্যবহার করা হয়।

এই প্রতীকটি ট্রাফিক প্রতীক হিসেবে ব্যবহার করা ছাড়াও বিভিন্ন ক্ষেত্রে ব্যাপকভাবে ব্যবহার করা হয়। এটি প্রায়ই ঝুঁকিপূর্ণ সরঞ্জাম এর গাঁয়ে অথবা সতর্কীকরণ নির্দেশনা বইয়ে দেখা যায়।

## বিষাক্ততার প্রতীক

স্কাল এন্ড ক্রসবোন প্রতীক, এতে একটি মানুষের মাথার খুলি এবং মাথার পিছনে দুটি হাড় অঙ্কিত আছে। এটি সাধারণত মৃত্যু বিপদ থেকে সতর্কতা প্রদানে, বিশেষ করে বিষাক্ত পদার্থের ক্ষেত্রে সতর্কতা প্রতীক হিসেবে ব্যবহার করা হয়।

প্রতীকটি জলি রজার (ইউরোপীয় এবং আমেরিকান সমুদ্রগামী জলদস্যুদের ঐতিহ্যবাহী পতাকা) এ অঙ্কিত আছে।

## আয়নিত তেজস্ক্রিয়তার প্রতীক
আন্তর্জাতিক বিকিরণ প্রতীক (যা ট্রেফয়েল প্রতীক নামেও পরিচিত) প্রথম ১৯৪৬ সালে ইউনিভার্সিটি অফ ক্যালিফোর্নিয়া, বার্কলি রেডিয়েশন ল্যাবরেটরিতে ব্যবহৃত হয়।  সে সময়, এটি ম্যাজেন্টা বর্ণের ছিল, এবং একটি নীল পটভূমিতে অঙ্কন করা হয়েছিল। মার্কিন যুক্তরাষ্ট্রে ব্যবহৃত মূল সংস্করণটিতে হলুদ পটভূমির পরিবর্তে ম্যাজেন্টা রঙের পটভূমি ব্যবহার করা হয়েছে, এবং এর ব্যাসার্ধ R ধরা হয়েছে। যেখানে এর অভ্যন্তরীণ ব্যাসার্ধ ১.৫ R এবং বহিঃব্যাসার্ধ ৫ R। প্রতীকটির আন্তর্জাতিক সংস্করণ কালো রঙের, যা মার্কিন যুক্তরাষ্ট্রেও ব্যবহৃত হয়। 

এই চিহ্নকে সাধারণত তেজস্ক্রিয়তা সতর্কীকরণ চিহ্ন হিসেবে উল্লেখ করা হয়, কিন্তু এটি আসলে আয়নাইজিং বিকিরণের একটি সতর্কীকরণ লক্ষণ। আয়নিত বিকিরণ শুধুমাত্র তেজস্ক্রিয়তার চেয়ে অনেক বৃহত্তর শ্রেণী, যেহেতু অনেক অ-তেজস্ক্রিয় উৎস আয়নাইজিং বিকিরণসম্ভাব্য বিপজ্জনক মাত্রা নিঃসরণ করে। এর মধ্যে রয়েছে এক্স-রে যন্ত্রপাতি, রেডিওথেরাপি রৈখিক এক্সিলারেটর, এবং কণা এক্সিলারেটর। নন-আয়নাইজিং বিকিরণ সম্ভাব্য বিপজ্জনক স্তরেপৌঁছাতে পারে, কিন্তু এই সতর্কীকরণ চিহ্ন টিফয়েল আয়নাইজিং বিকিরণ সতর্কীকরণ প্রতীক থেকে আলাদা।

পরবর্তীতে দুইটি সংস্থা প্রচলিত প্রতীকটির পরিবর্তে একটি নতুন প্রতীক ব্যবহার এর সিদ্ধান্ত গ্রহণ করে।

১৫ ফেব্রুয়ারি, ২০০৭ তারিখে দুটি গ্রুপ- ইন্টারন্যাশনাল অ্যাটমিক এনার্জি এজেন্সি (আইএইএ) এবং ইন্টারন্যাশনাল অর্গানাইজেশন ফর স্ট্যান্ডার্ডাইজেশন (আইএসও)- যৌথভাবে ঐতিহ্যবাহী ট্রেফয়েল প্রতীকের পরিপূরক হিসেবে একটি নতুন আয়ন বিকিরণ সতর্কীকরণ প্রতীক ব্যবহারের ঘোষণা দেয়।

## তথ্যসূত্র

## বহিঃসংযোগ

* জাতীয় রাসায়নিক জরুরী কেন্দ্র থেকে হ্যাজচেম গাইড
* ইউরোপীয় কেমিক্যালস ব্যুরো
* হ্যাজচেম প্যানেল সম্পর্কিত তথ্য

বিষয়শ্রেণী:চিত্রলিপি
বিষয়শ্রেণী:পেশাগত নিরাপত্তা ও স্বাস্থ্য
বিষয়শ্রেণী:প্রতীক
বিষয়শ্রেণী:তথ্যলেখচিত্র
বিষয়শ্রেণী:পেশাগত নিরাপত্তা ও সুস্বাস্থ্য
তিগরিয়া রাজ্য

**তিগরিয়া রাজ্য**, (যা *তিগিরিয়া নিজিগড়* নামেও পরিচিত ছিলো), ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ওড়িশার কটক জেলার তিগরিয়া ব্লক মোটামুটি ভাবে এই রাজ্যটির সীমা নির্দেশ করে৷ এই রাজ্য ওড়িশার দেশীয় রাজ্যগুলির মধ্যে সর্বনিম্ন আয়তনবিশিষ্ট ও সর্বাধিক জনঘনত্বপূর্ণ রাজ্য ছিলো৷  ১৯৪৮ খ্রিস্টাব্দে তিগরিয়া রাজ্যের শেষ রাজা ভারতীয় অধিরাজ্যে যোগদানের সিদ্ধান্ত নেন৷ 

এই রাজ্যটির উত্তর দিকে ছিলো ঢেঙ্কানাল রাজ্য, পূর্বদিকে ছিলো আটগড় রাজ্য, দক্ষিণ দিকে ছিলো প্রবাহমানা মহানদী নদী এবং পশ্চিম দিকে ছিলো বড়ম্বা রাজ্য৷

## ইতিহাস
রাজা নিত্যনন্দ তুঙ্গ খ্রিস্টীয় ষোড়শ শতাব্দীতে এই তিগরিয়া রাজ্যের পত্তন ঘটান, তবে এর সঠিক সনটি জানা যায় নি৷ জনশ্রুতি অনুসারে তিনি পুরীতে তীর্থ করতে যাওয়ার সসময়ে স্বপ্নে এই অঞ্চল দেখতে পান এবং পুরীর পশ্চিমে তাঁর খোঁজ পান৷

তিগরিয়া রাজ্যের শাসকরা মূলত শিক্ষাসংক্রান্ত বিষয়ে বিশেষ গুরুত্ব আরোপ করতেন এবং রাজ্যে বহু বিদ্যালয়ও প্রতিষ্ঠা করেছিলেন৷ ১৯৪৮ খ্রিস্টাব্দের ১লা জানুয়ারি তারিখে তিগরিয়া রাজ্যের শেষ রাজা একীভূতকরণের দলিলে স্বাক্ষর করে ভারতীয় অধিরাজ্যে যোগদানের সিদ্ধান্ত নেন৷ 

তিগরিয়া বা তিগিরিয়া নামটি খুব সম্ভবত সংস্কৃত শব্দ "ত্রিগিরি" থেকে এসেছে যার অর্থ তিনটি পাহাড়ের অবস্থান৷ রাজ্যের অধিকাংশ বাসিন্দাই হিন্দু ধর্মাবলম্বী ও চাস সম্প্রদায়ের অন্তর্গত ছিলেন৷ রাজ্যটিতে বেশ কিছু উল্লেখযোগ্য মন্দিরও ছিলো৷

### শাসকবর্গ
তিগরিয়া রাজ্যের শাসকরা রাজা উপাধিতে ভূষিত হতেন৷ 
*১৬৮২ – ১৭৪২                শঙ্করেশ্বর মান্ধাতা
*১৭৪৩ – ১৭..                গোপীনাথ চমুপতি সিংহ  
*১৭.. – ১৭৯৭               যদুমণি রায় সিংহ
*১৭৯৭ – ১৮৪৪                জগন্নাথ চমুপতি সিংহ 
*১৮৪৪ –  ৮ এপ্রিল ১৮৮৬         হরিহর ক্ষত্রিয় বীরবর চমুপতি সিংহ 
* ৮ এপ্রিল ১৮৮৬ – ১৯৩৩         বনমালী ক্ষত্রিয় বীরবর চমুপতি সিংহ 
*১৯৩৩ – ১৯৪৩               সুদর্শন ক্ষত্রিয় বীরবর চমুপতি সিংহ 
*১৯৪৩ – ১৫ আগস্ট ১৯৪৭         ব্রজরাজ ক্ষত্রিয় বীরবর চমুপতি সিংহ 

## তথ্যসূত্র

বিষয়শ্রেণী:ওড়িশার ইতিহাস
বিষয়শ্রেণী:ওড়িশার দেশীয় রাজ্য
বিষয়শ্রেণী:কটক জেলা
বিষয়শ্রেণী:১৬শ শতাব্দীতে প্রতিষ্ঠিত রাষ্ট্র ও অঞ্চল
বিষয়শ্রেণী:১৯৪৮-এ বিলুপ্ত রাষ্ট্র ও অঞ্চল
জগদল ইউনিয়ন

**জগদল ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* জগদল ইউনিয়ন, দিরাই; (সুনামগঞ্জ জেলা)
* জগদল ইউনিয়ন, মাগুরা সদর; (মাগুরা জেলা)
দিরাই থানা

**দিরাই থানা** বাংলাদেশের সুনামগঞ্জ জেলার অন্তর্গত দিরাই উপজেলার একটি থানা।

## প্রতিষ্ঠাকাল
দিরাই থানা ১৯৪২ সালে প্রতিষ্ঠিত হয়।

## প্রশাসনিক এলাকাসমূহ
দিরাই উপজেলার ১টি পৌরসভা ও ৯টি ইউনিয়নের প্রশাসনিক কার্যক্রম দিরাই থানার আওতাধীন।

;পৌরসভা:
* দিরাই

;ইউনিয়নসমূহ:
* ১নং রফিনগর
* ২নং ভাটিপাড়া
* ৩নং রাজানগর
* ৪নং চরনারচর
* ৫নং দিরাই সরমঙ্গল
* ৬নং করিমপুর
* ৭নং জগদল
* ৮নং তাড়ল
* ৯নং কুলঞ্জ

## আরও দেখুন
* দিরাই উপজেলা
* সুনামগঞ্জ জেলা

## তথ্যসূত্র

## বহিঃসংযোগ

বিষয়শ্রেণী:সুনামগঞ্জ জেলার থানা
বিষয়শ্রেণী:দিরাই উপজেলা
শাল্লা থানা

**শাল্লা থানা** বাংলাদেশের সুনামগঞ্জ জেলার অন্তর্গত শাল্লা উপজেলার একটি থানা।

## প্রতিষ্ঠাকাল
বাংলাদেশের হাওড় বেষ্টিত শাল্লা উপজেলা ১৯১৯ সালে নৌ-পুলিশ থানা এবং পরবর্তীতে ১৯৪১ সালে প্রশাসনিক থানা হিসেবে প্রতিষ্ঠা লাভ করে।

## প্রশাসনিক এলাকাসমূহ
শাল্লা উপজেলার ৪টি ইউনিয়নের প্রশাসনিক কার্যক্রম শাল্লা থানার আওতাধীন।

;ইউনিয়নসমূহ:
* ১নং আটগাঁও
* ২নং হবিবপুর
* ৩নং বাহাড়া
* ৪নং শাল্লা

## আরও দেখুন
* শাল্লা উপজেলা
* সুনামগঞ্জ জেলা

## তথ্যসূত্র

## বহিঃসংযোগ

বিষয়শ্রেণী:সুনামগঞ্জ জেলার থানা
বিষয়শ্রেণী:শাল্লা উপজেলা
গ্যালাক্টেন

**গ্যালাক্টেন** (**গ্যালাক্টোসান**) হলো গ্যালাক্টোজের পলিমারকরণ বিক্রিয়ায় উৎপন্ন একটি বহুশর্করা। সাধারণ অবস্থায়, প্রাকৃতিক গ্যালাক্টেনে গ্যালাক্টোজ এককগুলো মূল শিকলে আলফা(১→৩) [α(১→৩)] বা আলফা(১→৬) [α(১→৬)] বন্ধনে আবদ্ধ থাকে, যেখানে অন্যান্য একশর্করা শাখা শিকল হিসেবে থাকতে পারে।

ধাইফুল (*Anogeissus latifolia*) থেকে প্রাপ্ত গ্যালাক্টেন হলো আলফা(১→৬), যেখানে *[[অ্যাকাশিয়া]]* থেকে প্রাপ্ত গ্যালাক্টেন আলফা(১→৩) হয়ে থাকে।

## আরও দেখুন
* অ্যাগার
* গ্যালাক্টোঅলিগোস্যাকারাইড

## তথ্যসূত্র

বিষয়শ্রেণী:শর্করা
আমোস আদানি

**আমোস আদানি** (, ; জন্ম: ২ এপ্রিল ১৯৪৬) হলেন একজন ইতালীয় পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় বোলোনিয়ার হয়ে একজন গোলরক্ষক হিসেবে খেলেছেন।

১৯৬৫–৬৬ মৌসুমে, মদেনার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। মদেনার হয়ে ৩ মৌসুম খেলার পর, তিনি বোলোনিয়ায় যোগদান করেন, যেখানে তিনি ১০৪ ম্যাচে অংশগ্রহণ করেছেন। বোলোনিয়ার হয়ে ১০ মৌসুম অতিবাহিত করে তিনি অবসর গ্রহণ করেছেন।

দলগতভাবে, ঘরোয়া ফুটবলে, আদানি সর্বমোট ২টি শিরোপা জয়লাভ করেছেন, যার উভয়েই কোপ্পা ইতালিয়ানা শিরোপা।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৪৬-এ জন্ম
বিষয়শ্রেণী:সেরিয়ে বি-এর খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:মদেনা ফুটবল ক্লাব ২০১৮-এর খেলোয়াড়
বিষয়শ্রেণী:বোলোনিয়া ফুটবল ক্লাব ১৯০৯-এর খেলোয়াড়
বিষয়শ্রেণী:পুরুষ ফুটবল গোলরক্ষক
বিষয়শ্রেণী:ইতালীয় পুরুষ ফুটবলার
বিষয়শ্রেণী:২০শ শতাব্দীর ইতালীয় পুরুষ ক্রীড়াবিদ
জোসেফ স্লেপিয়ান

**জোসেফ স্লেপিয়ান** (ফেব্রুয়ারি ১১, ১৮৯১ –ডিসেম্বর ১৯, ১৯৬৯)  একজন মার্কিন তড়িৎ প্রকৌশলী যিনি বিভিন্ন ইলেকট্রিক্যাল যন্ত্রপাতি ও তত্ত্ব এর উৎকর্ষসাধন এর জন্য পরিচিত।

তার মাতা-পিতা ইহুদি রাশিয়ান অভিবাসী ছিলেন এবং তিনি বস্টনে জন্মগ্রহণ করেন। তিনি হার্ভার্ড বিশ্ববিদ্যালয় থেকে ১৯১১ সালে তার বি.এসসি, ১৯১২ সালে তার এম. এসসি এবং ১৯১৩ সালে জর্জ বির্খফ এর তত্ত্বাবধানে তার পি.এইচ.ডি সম্পন্ন করেন। তার থিসিস এর শিরোনাম ছিল, "*On the Functions of a Complex Variable Defined by an Ordinary Differential Equation of the First Order and First Degree* " এই সময়ে তিনি বস্টন এলিভেটেড রেলওয়েতেও কাজ করেছেন।

১৯১৬ সালে তিনি ইস্ট পিটার্সবাগ এ অবস্থিত ওয়েস্টিংহাউজ ইলেকট্রিক এ যুক্ত হন। এখান থেকে তিনি ধীরে ধীরে গবেষণা বিভাগে প্রবেশ করেন এবং সেখানে তিনি তার ২০০ পেটেন্ট তৈরি করেন।  তিনি বেটাট্রনের জন্য খুব ভালো কাজ করেছিলেন।  lightning arrester, deion circuit breaker,এবং ignitron এ কাজের জন্য তিনি IEEE Edison Medal লাভ করেন।

তিনি ১২০ টি আর্টিকেল ও  *Conductivity of electricity in gases* (১৯৩৩) শিরোনামে একটি বই প্রকাশ করেন।  তিনি ১৯৫১ সালে স্ট্রোকের ফলে মারা যান। গণিতবিদ ডেভিড স্লেপিয়ান তার সন্তান।

## তথ্যসূত্র

বিষয়শ্রেণী:১৮৯১-এ জন্ম
বিষয়শ্রেণী:১৯৬৯-এ মৃত্যু
বিষয়শ্রেণী:২০শ শতাব্দীর মার্কিন গণিতবিদ
বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইহুদি উদ্ভাবক
বিষয়শ্রেণী:আইইইই এডিসন পদক বিজয়ী
বিষয়শ্রেণী:রুশ ইহুদি বংশোদ্ভূত মার্কিন ব্যক্তি
বিষয়শ্রেণী:কর্নেল বিশ্ববিদ্যালয়ের শিক্ষক
বিষয়শ্রেণী:মার্কিন তড়িৎ প্রকৌশলী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
লুইজি আলবানি

**লুইজি আলবানি** (; জন্ম: ২৪ মে ১৯২৮) হলেন একজন ইতালীয় পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় রোমার হয়ে একজন গোলরক্ষক হিসেবে খেলেছেন।

১৯৪৭–৪৮ মৌসুমে, অস্তিয়েন্সের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। অস্তিয়েন্সের হয়ে ১ মৌসুম খেলার পর, পরবর্তী মৌসুমে তিনি রোমায় যোগদান করেন, যেখানে তিনি ৭ মৌসুমে ৭৮টি ম্যাচে অংশগ্রহণ করেছেন। অতঃপর তিনি ফোলিনিয়োয় যোগদান করেন, যেখানে তিনি ১ মৌসুম অতিবাহিত করে অবসর গ্রহণ করেছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯২৮-এ জন্ম
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:আসোচাৎসিওনে স্পোর্তিভা রোমার খেলোয়াড়
বিষয়শ্রেণী:২০শ শতাব্দীর ইতালীয় ব্যক্তি
বিষয়শ্রেণী:১৯৯৩-এ মৃত্যু
বিষয়শ্রেণী:পুরুষ ফুটবল গোলরক্ষক
বিষয়শ্রেণী:ইতালীয় পুরুষ ফুটবলার
বিষয়শ্রেণী:২০শ শতাব্দীর ইতালীয় পুরুষ ক্রীড়াবিদ
অ্যাকাডেমিক স্টাডিস প্রেস

**অ্যাকাডেমিক স্টাডিস প্রেস (এএসপি)** মার্কিন যুক্তরাষ্ট্রের ম্যাসাচুসেটস অঙ্গরাজ্যের বস্টনে অবস্থিত একটি স্বাধীন বই ও শিক্ষায়তনিক সাময়িকী প্রকাশনা সংস্থা। ২০০৭ সালে প্রতিষ্ঠিতে এএসপি, প্রকাশনার ক্ষেত্রে ইহুদি বিষয়ক পাঠ, স্লাভিক বিষয়ক অধ্যায়ন, ধর্মীয় বিদ্যা, তুলনামূলক সাহিত্য এবং ইতিহাস সংক্রান্ত প্রকাশনা করে যাচ্ছে। প্রতিষ্ঠানটির অনেক প্রকাশনা বিভিন্ন প্রকাশনা ও শিক্ষায়তনিক প্রতিষ্ঠানের পুরস্কার পেয়েছে।

## ইতিহাস
২০০৭ সালে প্রতিষ্ঠিতে এএসপি, প্রকাশনার ক্ষেত্রে ইহুদি বিষয়ক পাঠ, স্লাভিক বিষয়ক অধ্যায়নকে প্রাধান্য দেয়, তবে সংস্থাটি বড় পরিসরে ধর্মীয় বিদ্যা, তুলনামূলক সাহিত্য এবং ইতিহাস সংক্রান্ত প্রকাশনাও করে থাকে। লেখকদের মধ্যে জ্যাকব নিউসনার, ফ্যানিয়া ওজ-সালজবার্গার, এলেনডিয়া প্রোফার টিসলে, ম্যাক্সিম ডি শ্রায়ার, মার্ক লিপোভেটস্কি, ডেভিড বার্গার, মেনাশেম কেলনার, ভিক্টর ঝিভভ, জেরল্ড অরবাচ, এবং জেফ্রি এল্ডারম্যানের রচিত নিবন্ধ এবং মাইমোনাইডস, আহাদ হা'ম, মরডেকাই কাপলান, এলাইজার শোয়েড ও ইউরি টাইনাইয়ানোভের অনুবাদে রচনা অন্তর্ভুক্ত রয়েছে।

২০১৭ সালে, এএসপি "রাশিয়ার সাহিত্য ও সাংস্কৃতিক ইতিহাসের ৪২টি চূড়ান্ত শিরোনামের অবাধে প্রবেশযোগ্য ই-বই তৈরিতে" সহায়তা করার জন্য মানবতা সম্পর্কিত জাতীয় অনুদানের তহবিল পায়। একই বছর, এএসপি, এনইএইচ এবং হার্ভার্ড বিশ্ববিদ্যালয়ের ইউক্রেনীয় গবেষণা ইনস্টিটিউটের সাথে যৌথ সহযোগিতায় *ওয়ার্ডস ফর ওয়ার* নামক একটি সমসাময়িক ইউক্রেনীয় কবিতার একটি নীতিশাস্ত্র প্রকাশ করেছিল, যার মধ্যে সেরহি ঝাদান এবং ইলিয়া কামিনস্কির মতো ব্যক্তির কবিতা এবং ভাষ্য রাখা হয়েছিল।

২০১৮ সালে আকরাম আইলিসলি'র বিতর্কিত উপন্যাস *স্টোন ড্রিমস-এর* "প্রথম অনুমোদিত ইংরেজী ভাষার অনুবাদ" প্রকাশ করেছে।**

এএসপি, ২০১২ সাল হতে টুরো কলেজ প্রেস দ্বারা প্রকাশিত বইয়ের পরিবেশক এবং মুদ্রক হিসাবেও কাজ করছে। ২০১৯ সালে, সংস্থাটি জার্মান শিক্ষায়তনিক প্রকাশক ওয়াল্টার ডি গ্রুইটারের সাথে একটি ই-বুক বিতরণ অংশীদারিত্ব শুরু করে।

বই প্রকাশের পাশাপাশি সংস্থাটি জোসেফ ক্যারল সম্পাদিত *এভোলুশনারি স্টাডিজ ইন ইমেজিনেটিভ কালচার* ও ২০১৮ সাল হতে লেসলি ক্লাফ সম্পাদিত *দ্য জার্নাল অব কন্টেম্পোরারি এন্টিসেমেটিজম* সহ এখন পর্যন্ত তিনটি পিয়ার বা সঙ্গবদ্ধভাবে পর্যালোচিত শিক্ষায়তনিক সাময়িকী প্রকাশ করেছে। ২০১৮ সালে আলজেমেনার জার্নাল তাদের *জার্নাল অব কন্টেমপোরারি এন্টিসেমেটিজম*-এর প্রধান সম্পাদক হিসেবে লেসলি ক্লাফকে নিয়োগ দিয়ে তাদের 'ইহুদিদের জীবন যথার্থভাবে প্রভাবিত করা সেরা ১০০ ব্যাক্তি'র তালিকায় অন্তর্ভুক্ত করে।

২০২০ সালে সংস্থাটি ল্যাটিন আমেরিকান ইহুদি স্টাডিজ অ্যাসোসিয়েশনের পক্ষ হয়ে তাদের চতূর্থ সংগবদ্ধ পর্যালোচিত সাময়িকী *ল্যাটিন আমেরিকান ইহুদি স্টাডিজ* প্রকাশ করে।

## অর্জন
এই সংস্থার প্রকাশিত বই ও সাময়িকীসমূহ জিউইশ বুক কাউন্সিল, দ্য মডার্ন ল্যাঙ্গুয়েজ এসোসিয়েশন, দ্য এমেরিকান এসোসিয়েশন অব টিচারস অব স্লাভিক এন্ড ইস্ট ইউরোপিয়ান ল্যাঙ্গুয়েজস(এএটিএসইইএল) এবং কোফলার সেন্টার অব দ্য আর্টস-এর পুরস্কার পেয়েছে। এছাড়াও *মোজাইক* ও *[[দ্য ওয়াশিংটন পোস্ট|দ্য ওয়াশিংটন পোস্টে]]* প্রকাশিত পাঠ তালিকায় সংস্থাটির বই স্থান করে নিয়েছে।
## তথ্যসূত্র

## বহিঃসংযোগ
* 

বিষয়শ্রেণী:২০০৭-এ প্রতিষ্ঠিত প্রকাশনা কোম্পানি
বিষয়শ্রেণী:শিক্ষায়তনিক প্রকাশনা কোম্পানি
বিষয়শ্রেণী:উন্মুক্ত প্রবেশাধিকার (প্রকাশন)
এনজাইম রসায়নে ফিজার পুরস্কার

পূর্বে পরিচিত পল-লুইস পুরস্কারই ১৯৪৫ সাল থেকে ** এনজাইম রসায়নে ফিজার পুরস্কার**। 
স্বর্ণপদক এবং সম্মানী ভাতা দেয়ার উদ্দেশ্য ছিলো বিজ্ঞানীরা চল্লিশ বছরেরও বেশি সময় ধরে না করা এনজাইম রসায়নে মৌলিক গবেষণা নিয়ে কাজ করা। পুরস্কারটি আমেরিকান কেমিক্যাল সোসাইটির বিভাগীয় জৈবিক রসায়ন বিভাগ দ্বারা পরিচালিত হয় । 

## পুরস্কার বিজয়ীগণ
উৎসঃ 

* ১৯৪৬ - ডেভিড ই গ্রিন
* ১৯৪৭ - ভ্যান আর পটার
* ১৯৪৮ - অ্যালবার্ট এল। লেহনঞ্জার
* ১৯৪৯ - হেনরি এ। লার্ডি
* ১৯৫০ - ব্রিটন চান্স
* ১৯৫১- আর্থার কর্নবার্গ
* ১৯৫২ - বার্নার্ড এল। হোরেকার
* ১৯৫৩ - আর্ল আর স্ট্যাডম্যান
* ১৯৫৪ - অ্যালটন মিস্টার
* ১৯৫৫ - পল ডি বায়ার
* ১৯৫৬ - মার্টন এফ। উটার
* ১৯৫৭ - জি রবার্ট গ্রিনবার্গ
* ১৯৫৮ - ইউজিন পি। কেনেডি
* ১৯৫৯ - মাইনর জে কুন
* ১৯৬০ - আর্থার পার্দি
* ১৯৬১ - ফ্রাঙ্ক এম হুয়েনেকেনস
* ১৯৬২ - জ্যাক এল। স্ট্রোমিনগার
* ১৯৬৩ - চার্লস গিলভার্গ
* ১৯৬৪ - মার্শাল নেরেনবার্গ
* ১৯৬৫ - ফ্রেডেরিক এম রিচার্ডস
* ১৯৬৬ - স্যামুয়েল বি ওয়েইস
* ১৯৬৭ - পি রায় ওয়াগেলস এবং সালিহ জে ওয়াকিল
* ১৯৬৮ - উইলিয়াম জে রুটার
* ১৯৬৯ - রবার্ট টি। শিম্কে
* ১৯৭০ - হারবার্ট ওয়েইসবাচ
* ১৯৭১ - জ্যাক প্রিস
* ১৯৭২ - এককেহার্ড কেএফ বাউতজ
* ১৯৭৩ - হাওয়ার্ড এম টেমিন
* ১৯৭৪- মাইকেল জে চেম্বারলিন
* ১৯৭৫ - ম্যালকম এল জেফটার
* ১৯৭৬ - মাইকেল এস ব্রাউন এবং জোসেফ এল গোল্ডস্টেইন
* ১৯৭৭ - স্টিফেন জে বেনকোভিক
* ১৯৭৮ - পল শিমেল
* ১৯৭৯- ফ্রেডেরিক সি হার্টম্যান
* ১৯৮০- টমাস এ স্টিৎজ
* ১৯৮১ - ড্যানিয়েল ভি সান্তি
* ১৯৮২ - রিচার্ড আর বার্গেস
* ১৯৮৩ - পল এল মোডরিক
* ১৯৮৪ - রবার্ট টিএন জিজিয়ান
* ১৯৮৫- টমাস আর কেচ
* ১৯৮৬ - জো অ্যান স্টুবে
* ১৯৮৭ - গ্রেগরি পেটস্কো
* ১৯৮৮ - জন ডব্লু। কোজারিচ
* ১৯৮৯ - কেনেথ এ জনসন
* ১৯৯০ - জেমস এ ওয়েলস
* ১৯৯১ - রোনাল্ড ভ্যালি
* ১৯৯২ - কার্ল ও পাবো
* ১৯৯৩ - মাইকেল এইচ জেলব
* ১৯৯৪ - ডোনাল্ড হিলভার্ট
* ১৯৯৫- জেরাল্ড এফ জয়েস
* ১৯৯৬ - পি। অ্যান্ড্রু কার্প্লাস
* ১৯৯৭ - ড্যানিয়েল হার্শ্লাগ
* ১৯৯৮ - রোনাল্ড টি। রেইনস
* ১৯৯৯ - ডেভিড ডব্লিউ। ক্রিশ্চিয়ানসন
* ২০০০ - এরিক টি। কুল
* ২০০১- রুমা বন্দ্যোপাধ্যায়
* ২০০২ - ক্যারিন মুসিয়ার-ফোর্সিথ
* ২০০৩- ডরোথি কার্ন
* ২০০৪ - উইলফ্রেড এ। ভ্যান ডার ডোনক
* ২০০৫ - নিকোল এস এস সাম্পসন
* ২০০৬ - জেমস বার্গার
* ২০০৭ - নীল এল কেলহের
* ২০০৮ - কার্স্টেন ক্রেবস
* ২০০৯ - ভার্জিনিয়া কর্নিশ
* ২০১০ - ভাইহে বান্দরিয়ান
* ২০১১ - সারা ও'কনোর
* ২০১২ - জিন জাং
* ২০১৩ - কেট ক্যারল
* ২০১৪- হিনিং লিন
* ২০১৫ - ডগলাস মিচেল
* ২০১৬ - মিশেল সি চ্যাং
* ২০১৭ - এমিলি বালস্কাস
* ২০১৮ - মোহাম্মদ সৈয়দসায়ামদোস্ট
* ২০১৯ - কেনিচি যোকোয়ামা
* ২০২০ - রাহুল কোহলি
* ২০২১ - অ্যামি বোয়াল

## তথ্যসূত্র

বিষয়শ্রেণী:পুরস্কার
বিষয়শ্রেণী:এনজাইম
বিষয়শ্রেণী:প্রাণরসায়নে পুরস্কার
উন্মুক্ত প্রবেশাধিকার প্রকরণগ্রন্থ

**উন্মুক্ত প্রবেশাধিকার প্রকরণগ্রন্থ** হচ্ছে একধরণের প্রকরণগ্রন্থ যেটি সৃজনশীল সাধারণ লাইসেন্সের সাথে সহজেই এবং বিনামূল্যে পাওয়া যায়।

## ধারণা
উন্মুক্ত প্রবেশাধিকার হলো যখন কারো পড়া এবং পুনরায় ব্যবহারের জন্য একাডেমিক গবেষণা অবাধে উপলব্ধ করা হয়।  উন্মুক্ত জার্নালগুলির মতো, প্রকাশনা চার্জ, প্রাতিষ্ঠানিক সহায়তা, গ্রন্থাগার প্রকাশনা এবং কনসোর্টিয়াম মডেল সহ উন্মুক্ত প্রবেশাধিকার বইয়ের অর্থের জন্য বিভিন্ন ব্যবসায়িক মডেল রয়েছে।  ওইসিডি পাবলিশিং একটি মুদ্রণ অনুলিপি কেনার অপশন সহ এইচটিএমএলে অনলাইনে তাদের বই সরবরাহ করে একটি ফ্রিমিয়াম মডেল ব্যবহার করে।  এমন প্রমাণ রয়েছে যে, বইয়ের ইলেকট্রনিক সংস্করণে উন্মুক্ত প্রবেশাধিকার থাকায় ঐ বইয়ের মুদ্রণ সংস্করণটির বিক্রি বেড়ে গেছে। 

## ইতিহাস

## আরও পড়ুন
*  
* 

## তথ্যসূত্র

## বহিঃসংযোগ
* OAPEN Online library and publication platform
* Directory of Open Access Books
* Open Access Directory - List of publishers of OA books. 
* Open Access Directory - List of OA book business models
* Open Access Scholarly Information Sourcebook - Open Access Monographs 

বিষয়শ্রেণী:উন্মুক্ত প্রবেশাধিকার (প্রকাশন)
বিষয়শ্রেণী:বই প্রকাশনা
জ্যানা লেভিন

**জ্যানা লেভিন** (জন্ম ১৯৬৭) একজন মার্কিন তাত্ত্বিক বিশ্বতত্ত্ববিদ এবং বার্নাড কলেজে পদার্থবিজ্ঞান ও জ্যোতির্বিজ্ঞানের অধ্যাপক। তিনি ১৯৮৮ সালে বার্নার্ড কলেজ থেকে জ্যোতির্বিজ্ঞান ও পদার্থবিজ্ঞানে স্নাতক উপাধি অর্জন করেন (দর্শনে বিশেষ জোরসহ)। এরপর তিনি ১৯৯৩ সালে ম্যাসাচুসেটস ইনস্টিটিউট অভ টেকনোলজি থেকে তাত্ত্বিক পদার্থবিজ্ঞানে ডক্টরেট উপাধি অর্জন করেন। জ্যানা লেভিনের সিংহভাগ গবেষণাকর্মের উদ্দেশ্য হল এমন সব প্রামাণিক তথ্য অনুন্ধান করা, যেগুলি দিয়ে এই অনুকল্পটি সমর্থন করা সম্ভব যে আমাদের মহাবিশ্বের টপোগাণিতিক প্রকৃতি অ-নগণ্য ধরনের হবার  কারণে এটির আকার সম্ভবত সসীম।  এছাড়া তিনি কৃষ্ণ গহ্বর ও বিশৃঙ্খলা তত্ত্ব নিয়ে কাজ করেছেন। তিনি ২০০৪ সালের জানুয়ারি মাসে বার্নার্ড কলেজের শিক্ষকমণ্ডলীতে যোগদান করেন। বর্তমানে তিনি সেখানে পদার্থবিজ্ঞান ও জ্যোতির্বিজ্ঞান বিষয়ে "ক্লেয়ার টাও" অধ্যাপক।

## তথ্যসূত্র

বিষয়শ্রেণী:মার্কিন পদার্থবিজ্ঞানী
বিষয়শ্রেণী:মার্কিন জ্যোতির্বিজ্ঞানী
বিষয়শ্রেণী:১৯৬৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বিশ্বতত্ত্ববিদ
বিষয়শ্রেণী:তাত্ত্বিক পদার্থবিজ্ঞানী
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:২১শ শতাব্দীর মার্কিন লেখিকা
বিষয়শ্রেণী:কেমব্রিজ বিশ্ববিদ্যালয়ের শিক্ষক
বিষয়শ্রেণী:মার্কিন বিশ্বতত্ত্ববিদ
বিষয়শ্রেণী:মার্কিন শিক্ষাবিদ
বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:ইহুদি মার্কিন বিজ্ঞানী
বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:বার্নার্ড কলেজের প্রাক্তন শিক্ষার্থী
বিষয়শ্রেণী:মার্কিন নারী শিক্ষায়তনিক
বিষয়শ্রেণী:২১শ শতাব্দীর মার্কিন পদার্থবিজ্ঞানী
নাজির আহমদ কাসেমি

**নাজির আহমদ কাসেমি** (; জন্ম: ১লা জুন ১৯৬৫) একজন কাশ্মীরি সুন্নি ইসলামী পণ্ডিত, বিচারক এবং দারুল উলুম রাহিমিয়াহ এর প্রধান মুফতি।

## জীবনী
নাজির আহমদ কাসেমি ১৯৬৫ সালের ১ জুন কিশ্তওয়ারের বঞ্জওয়াতে জন্মগ্রহণ করেন। তিনি দেওবন্দের আসগরিয়া মাদ্রাসায় কুরআন মুখস্থ করেন এবং মুজফ্ফরনগরের খাদিমুল উলুম মাদ্রাসায় আরবি ভাষার প্রাথমিক বই অধ্যয়ন করেন। তিনি দারুল উলুম দেওবন্দ থেকে ১৪০৪ সালে ঐতিহ্যবাহী দারসে নিজামী কোর্সে স্নাতক হন এবং এরপর এক বছরের জন্য ইফতা অধ্যয়ন করেন। তিনি পাটনার ইমরাতে শরিয়াতে ইসলামি আইনে বিশেষজ্ঞ ছিলেন। তার শিক্ষকদের মধ্যে রয়েছেন আব্দুল হক আজমি, সাঈদ আহমদ পালনপুরী এবং রিয়াসাত আলী বিজনুরি।

পড়াশোনা শেষ করে তিনি দারুল উলুম রাহিমিয়ায় শিক্ষকতা শুরু করেন। তিনি সেখানে প্রধান মুফতি হিসেবে দায়িত্ব পালন করেন। তিনি "অল ইন্ডিয়া মুসলিম পার্সোনাল ল বোর্ড"-এর প্রতিষ্ঠাতা সদস্য এবং জম্মু ও কাশ্মীরের "মজলিসে ফিকহী"-এর সাধারণ সম্পাদক। তার ফতওয়া (ইসলামী আইন ভিত্তিক প্রশ্নোত্তর) গ্রেটার কাশ্মীরের (কাশ্মীরের একটি দৈনিক পত্রিকা) একটি সহ-প্রকল্প "কাশ্মীর উজমা"-তে প্রতি শুক্রবার নিয়মিত প্রদর্শিত হয়।

## বিভিন্ন ইসলামী রায়
২০১৭ সালের জুলাই মাসে কাশ্মীরের কেন্দ্রীয় বিশ্ববিদ্যালয় আয়োজিত দুই দিনব্যাপী এক সম্মেলনে "পরিবেশ সংরক্ষণ ও ধর্মের ভূমিকা" ভাষণে তিনি বলেন,  

উর্দু ভাষা সম্পর্কে তিনি বলেন,

## রচনাবলি
তার রচনাবলির মধ্যে অন্তর্ভুক্ত রয়েছে:

* *মির্জা কাদিয়ানি কে ঝুট*
* *মির্জা কাদিয়ানা না মাহদী না মাসীহ*
* *মির্জাইয়্যাত কা রদ্দ - উসূল আওর তরিকায়ে বেহস*
* *ইসলাম আওর এইডস সে তাহাফফুজ কা তরীকাহ*

## গ্রন্থপঞ্জি

* আফতাব গাজী কাসেমি; আব্দুল হাসিব কাসেমি। "মুফতি নাজির আহমদ কাশ্মীরি"। ফুজালায়ে দেওবন্দ কী ফিকহী খিদমাত (ইসলামী আইনশাস্ত্রে দেওবন্দের স্নাতকদের সৌজন্যে) (উর্দু ভাষায়) (ফেব্রুয়ারি ২০১১) দেওবন্দ: কুতুবখানায়ে নাজিমিয়া। পিপি:৪২০-৪২১

## তথ্যসূত্র

বিষয়শ্রেণী:দেওবন্দি ব্যক্তি
বিষয়শ্রেণী:দারুল উলুম দেওবন্দের প্রাক্তন শিক্ষার্থী
বিষয়শ্রেণী:সাঈদ আহমদ পালনপুরীর ছাত্র
বিষয়শ্রেণী:১৯৬৪-এ জন্ম
বিষয়শ্রেণী:কিশ্তওয়ার জেলার ব্যক্তি
বিষয়শ্রেণী:জীবিত ব্যক্তি
বিশ্ব মেধাসম্পদ সংস্থার ভবিষ্যৎ বিষয়ে জেনেভা ঘোষণা

**বিশ্ব মেধাসম্পদ সংস্থার ভবিষ্যৎ বিষয়ে জেনেভা ঘোষণা** হল ২০০৪ সালে বেশ কয়েকটি অলাভজনক প্রতিষ্ঠান, কিছু বিজ্ঞানী, শিক্ষাবিদ এবং অন্যান্য ব্যক্তিদের দ্বারা স্বাক্ষরিত একটি নথি। এটির মাধ্যমে তারা বিশ্ব মেধাসম্পদ সংস্থাকে উন্নয়নশীল দেশগুলির প্রয়োজনের দিকে মনোনিবেশ করার জন্য অনুরোধ করেন।

লেখক এবং স্বাক্ষরকারীরা বিশ্বাস করেন যে, অত্যাবশ্যকীয় ওষুধ ও শিক্ষায় অসম প্রবেশাধিকার, প্রতিযোগিতাবিরোধী অর্থনীতির অনুশীলন, মালিকানার একাগ্রতা, প্রযুক্তিগত নিয়ন্ত্রণ যেমন ডিজিটাল অধিকার ব্যাবস্থাপনা (ডিআরএম), লেখক ও নির্মাতাদের ন্যায্য ক্ষতিপূরণ নিয়ন্ত্রণ, এবং ব্যক্তিগত স্বার্থে পাবলিক ডোমেইন তালাবদ্ধ করে রাখাসহ ইত্যাদি বিভিন্ন কারণে "জ্ঞান, প্রযুক্তি এবং সংস্কৃতি পরিচালনার ক্ষেত্রে বিশ্ব একটি সংকটের মুখোমুখি হচ্ছে"।

ঘোষণাপত্রে "প্রায়শ পরিণতি বিবেচনা না করে একচেটিয়া সুযোগ তৈরি এবং সম্প্রসারণের সংস্কৃতি" গ্রহণের জন্য ডব্লিউআইপিও-র সমালোচনা করা হয়, এবং সংগঠনটিকে মানবতার উপকারের কথা মাথায় রেখে, মেধাসম্পদের উপর থেকে তাদের নীতি পরিবর্তন করার আহ্বান জানানো হয়। বিশেষ করে, মার্কিন যুক্তরাষ্ট্র এবং ইউরোপে বিদ্যমান বিধায়, সেই রকম করে উন্নয়নশীল বিশ্বজুড়ে মেধাসম্পদ আইনের সমন্বয় সাধন করার প্রচলিত অভ্যাসের উপর স্থগিতাদেশ জারি করার আহ্বান জানানো হয়।

ফলস্বরূপ, ২০০৯ সালে "ডব্লিউআইপিও উন্নয়ন এজেন্ডা"য় জেনেভা ঘোষণার কিছু প্রস্তাবকে অন্তর্ভুক্ত করা হয়।

## তথ্যসূত্র

## বহিঃসংযোগ
* জেনেভা ঘোষণা
* ডব্লিউআইপিওর ভবিষ্যত বিষয়ে জেনেভা ঘোষণাপত্রে স্বাক্ষর

বিষয়শ্রেণী:মেধা সম্পদ আইন সম্পর্কে কাজ
বিষয়শ্রেণী:মেধা সম্পদ আইন
মোহনবাগান ক্রিকেট দল

**মোহনবাগান ক্রিকেট দল** হল পশ্চিমবঙ্গের কলকাতায় অবস্থিত একটি ভারতীয় পেশাদার ক্রিকেট দল। এটি ক্রিকেট অ্যাসোসিয়েশন অব বেঙ্গল দ্বারা পরিচালিত বিভিন্ন বয়সের বিভিন্ন টুর্নামেন্টে অংশগ্রহণ করে। ক্রিকেট বিভাগের প্রতিষ্ঠার তারিখটি বিতর্কিত তবে ১৯২২ সাল থেকে ক্লাবটির একটি ক্রিকেট দল থাকার কথা উল্লেখ করা হয়েছে। বর্তমানে দলটি সিএবি প্রথম বিভাগ লিগ, সিএবি সিনিয়র নকআউট, সিএবি সুপার লিগ, বেঙ্গল টি২০-এ অংশগ্রহণ করে। লীগ ও জেসি মুখার্জি ট্রফি। দলটি তাদের হোম ম্যাচগুলো বেশিরভাগ ইডেন গার্ডেনে খেলে। তারা এখন পর্যন্ত ১০০ টিরও বেশি বড় রাজ্য-স্তরের ট্রফি জিতেছে। অতীতে অনেক বড় বড় নাম যেমন সৌরভ গাঙ্গুলী, শচীন টেন্ডুলকার, বিরাট কোহলি, এমএস ধোনি এমনকি শ্রীলঙ্কার খেলোয়াড় চামিন্দা ভাসও এই ক্লাবের হয়ে খেলেছেন।

## বর্তমান দল
*অক্টোবর ২০২০-তে প্রাপ্ত তথ্য অনুযায়ী*

## ভারতীয় জাতীয় দলে সুযোগ পাওয়া খেলোয়াড়
বর্তমান (২০১৯-২০ মরসুমে) মোহনবাগান ক্রিকেট দলের সদস্য মনোজ তিওয়ারি ইতিপূর্বে ভারতীয় জাতীয় ক্রিকেট দলের হয়ে খেলেছেন এবং মহম্মদ শামি বর্তমান ভারতীয় ক্রিকেট দলের নিয়মিত সদস্য।

## ট্রফি বিজয়
### সিএবি প্রথম ডিভিশন লিগ
**বিজয়ী (২৭)** ১৯৫৩-৫৪, ১৯৫৯-৬০, ১৯৬০–৬১, ১৯৬২-৬৩, ১৯৬৩-৬৪, ১৯৬৪-৬৫, ১৯৬৫-৬৬, ১৯৬৬-৬৭, ১৯৬৮-৬৯, ১৯৭০-৭১, ১৯৭৪-৭৫, ১৯৭৫-৭৬, ১৯৭৬-৭৭, ১৯৭৯-৮০, ১৯৮১-৮২, ১৯৮২-৮৩, ১৯৮৪-৮৫, ১৯৮৫-৮৬, ১৯৮৬-৮৭, ১৯৮৭-৮৮, ১৯৮৮-৮৯, ১৯৯৩-৯৪, ১৯৯৫-৯৬, ১৯৯৭-৯৮, ১৯৯৯-০০, ২০০২-০৩, ২০১৭-১৮

### সিএবি সুপার লিগ
**বিজয়ী (২)** ২০১৫-১৬, ২০১৭-১৮
### সিএবি সিনিয়র নকআউট
**বিজয়ী (৩২)** ১৯৫২-৫৩, ১৯৫৩-৫৪, ১৯৫৪-৫৫, ১৯৫৫-৫৬, ১৯৫৭-৫৮, ১৯৫৮-৫৯, ১৯৬০-৬১, ১৯৬৩-৬৪, ১৯৬৪-৬৫, ১৯৬৮-৬৯, ১৯৬৯-১৯৭০, ১৯৭৩-৭৪, ১৯৭৫-৭৬, ১৯৭৬-৭৭, ১৯৭৮-৭৯, ১৯৮১-৮২, ১৯৮৩-৮৪, ১৯৮৪-১৯৮৫, ১৯৮৬-৮৭, ১৯৮৮-৮৯, ১৯৮৯-৯০, ১৯৯৩-৯৪, ১৯৯৪-৯৫, ১৯৯৫-৯৬, ১৯৯৮-৯৯, ১৯৯৯-০০, ২০০১-০২, ২০১১-১২, ২০১২-১৩, ২০১৫-১৬, ২০১৬-১৭, ২০১৮-১৯

### এ এন ঘোষ ট্রফি
**বিজয়ী (৮)** ১৯৯৩-৯৪, ১৯৯৪-৯৫, ১৯৯৯-০০, ২০০১-০২, ২০০২-০৩, ২০০৯-২০১০, ২০১০-১১, ২০১১-১২
### পি সেন ট্রফি
**বিজয়ী (১৯)** ১৯৭২-৭৩, ১৯৭৬-৭৭, ১৯৭৯-৮০, ১৯৮১-৮২, ১৯৮২-৮৩, ১৯৮৩-৮৪, ১৯৮৪-৮৫, ১৯৮৬-৮৭, ১৯৮৭-৮৮, ১৯৮৮-৮৯, ১৯৮৯-৯০, ১৯৯০-৯১, ১৯৯২-৯৩, ১৯৯৪-৯৫, ১৯৯৫-৯৬, ১৯৯৮-৯৯, ২০০০-০১, ২০০৮-০৯, ২০১১-১২, ২০২২-২৩

### জে সি মুখার্জী ট্রফি
**বিজয়ী (২৩)** ১৯৮২-৮৩, ১৯৮৪-৮৫, ১৯৮৫-৮৬, ১৯৮৮-৮৯, ১৯৮৯-৯০, ১৯৯০-৯১, ১৯৯১-৯২, ১৯৯২-৯৩, ১৯৯৪-৯৫, ১৯৯৫-৯৬, ১৯৯৬-১৯৯৭, ১৯৯৯-০০, ২০০০-০১, ২০০১-০২, ২০০২-০৩, ২০০৮-০৯, ২০১০-১১, ২০১১-১২, ২০১২-১৩, ২০১৩-১৪, ২০১৫-১৬, ২০১৭-১৮, ২০১৮-১৯

## তথ্যসূত্র

**টীকা**

বিষয়শ্রেণী:মোহনবাগান অ্যাথলেটিক ক্লাব
বিষয়শ্রেণী:পশ্চিমবঙ্গে খেলাধুলা
বিষয়শ্রেণী:কলকাতায় খেলাধুলা
বিষয়শ্রেণী:ভারতের ক্রীড়া দল
বিষয়শ্রেণী:ক্রিকেট দল
বিষয়শ্রেণী:পশ্চিমবঙ্গে ক্রিকেট
বিষয়শ্রেণী:১৯২২-এ প্রতিষ্ঠিত
বিষয়শ্রেণী:১৯২২-এ ব্রিটিশ ভারতে প্রতিষ্ঠিত
সমোষ্ণ প্রক্রিয়া

থাম্ব|
সমোষ্ণ বা সমান উষ্ণ প্রক্রিয়ায় একটি ব্যবস্থার তাপমাত্রার পরিবর্তন( Δ*T*&nbsp;) সব সময় শুন্য থাকে। সাধারনত যখন একটি ব্যবস্থার পরিবর্তন খুব ধীরে হয় এবং ব্যবস্থা বা সিস্টেমটি বাহ্যিক উৎসের সাথে তাপ বিনিময় করে নিজের তাপমাত্রা সমন্বয় করতে পারে, তখন সমোষ্ণ প্রক্রিয়া ঘটে। অন্যদিকে একটি রুদ্ধতাপীয় প্রক্রিয়ায়  বাহিরের সাথে কোন তাপ বিনিময় হয় না অর্থাৎ (*Q*&nbsp;=&nbsp;0)। অন্যভাবে বলা যায়, সমোষ্ণ প্রক্রিয়ায় Δ*T*&nbsp;=&nbsp;0 এবং অভ্যন্তরীণ শক্তি  Δ*U*&nbsp;=&nbsp;0 (শুধুমাত্র আদর্শ গ্যাসের জন্য) কিন্তু  Q&nbsp;≠&nbsp;0, যেখানে রুদ্ধতাপীয় প্রক্রিয়ায়  Δ*T*&nbsp;≠&nbsp;0 কিন্তু Q&nbsp;=&nbsp;0।

সহজ ভাষায় সমোষ্ণ প্রক্রিয়া

* T = \text{constant}
* \Delta T = 0
* dT = 0

যেখানে রুদ্ধতাপীয় প্রক্রিয়ায়

* Q = 0.

## উদাহরণ
সমোষ্ণ প্রক্রিয়া, উচ্চ কাঠামোগত মেশিন থেকে জীবন্ত কোষ, তাপমাত্রা নিয়ন্ত্রণকারী যে কোন সিস্টেমেই ঘটতে পারে। তাপ ইঞ্জিন চক্রের কয়েকটা ধাপ সমোষ্ণ প্রক্রিয়ায় চলে, যেমন কার্নো ইঞ্জিন। রাসায়নিক বিক্রিয়ার তাপগতীয় বিশ্লেষণের সময় প্রথমে সমোষ্ণ প্রক্রিয়া কি ঘটবে তা বিশ্লেষণ করে তারপরে তাপের প্রভাব বিবেচনা করে। সমান চাপে দশা পরিবর্তন যেমন গলে যাওয়া বা বাষ্পে পরিনত হওয়া হল  সমোষ্ণ প্রক্রিয়া। প্রায়ই সমোষ্ণ প্রক্রিয়া ব্যবহার করা হয় এবং আরও জটিল, অ-সমোষ্ণ প্রক্রিয়া বিশ্লেষণের একটি সূচনা পয়েন্ট।

আদর্শ গ্যাসগুলির জন্য সমোষ্ণ প্রক্রিয়া বিশেষ ভাবে প্রযোজ্য। জুলের ২য় সুত্রানুসারে নির্দিষ্ট পরিমাণ আদর্শ গ্যাসের অভ্যন্তরীণ শক্তি শুধুমাত্র তাপমাত্রার উপর নির্ভর করে। সুতরাং সমোষ্ণ প্রক্রিয়ায় আদর্শ গ্যাসের অভ্যন্তরীণ শক্তি ধ্রুবক । ফলে আদর্শ গ্যাসে আন্তঃআণবিক শক্তি থাকে না। মনে রাখবেন, এটা শুধু আদর্শ গ্যাসের জন্য, তরল, কঠিন এনং বাস্তব গ্যাসের অভ্যন্তরীন শক্তি তাপ ও চাপের উপর নির্ভরশীল।

একটি গ্যাসের সমোষ্ণ সংকোচনে যে কাজ হয় তাতে গ্যাসের আয়তন হ্রাস পায়  এবং চাপ বাড়ে। ফলে অভ্যন্তরীণ শক্তি বৃদ্ধি পায় এবং তাপমাত্রা বাড়ে। ধ্রুব  তাপমাত্রা বজায় রাখতে সিস্টেমটিকে তাপ পরিবেশে ছেড়ে দিতে হবে। আদর্শ গ্যাসে অভ্যন্তরীণ শক্তি পরিবর্তন হয় না ফলে পরিবেশে প্রবেশ করা শক্তির পরিমাণ গ্যাসের কাজের সমান হবে। সমোষ্ণ প্রসারণে সিস্টেমে সরবরাহ করা শক্তি চারপাশে কাজ করে। উভয় ক্ষেত্রেই, উপযুক্ত সংযোগের সহায়তায় গ্যাসের আয়তনের পরিবর্তন কার্যকর যান্ত্রিক কাজ সম্পাদন করতে পারে। বিস্তারিত হিসাবের জন্য, কাজের হিসাব দেখুন।

রুদ্ধতাপীয় প্রক্রিয়ায়, ধারকের দেয়াল ভাল ভাবে অন্তরীত থাকার জন্য কোন তাপ বাহিরে যায় না বা ভিতরে আসে না,*Q*&nbsp;=&nbsp;0। যদি কোনও কাজও না করা হয়, অর্থাৎ একটি মুক্ত সম্প্রসারণ, অভ্যন্তরীণ শক্তিতে কোনও পরিবর্তন হয় না। একটি আদর্শ গ্যাসের জন্য, এই অর্থে  এই প্রক্রিয়াটিও সমোষ্ণ। এতদনুসারে, একটি প্রক্রিয়া সমোষ্ণ হলে তাকে একক প্রক্রিয়া বলা যায় না।

## ব্যুৎপত্তি
সমোষ্ণ বিশেষনটি গ্রিক শব্দ "ἴσος" (আইসোস) মানে সমান এবং "θέρμη" (থার্ম) মানে তাপ থেকে এসেছে।

## আরও দেখুন
* সমচাপ প্রক্রিয়া
* সমআয়তন প্রক্রিয়া
* রুদ্ধতাপীয় প্রক্রিয়া

## তথ্যসূত্র

বিষয়শ্রেণী:তাপগতিবৈজ্ঞানিক প্রক্রিয়া
বিষয়শ্রেণী:বায়ুমণ্ডলীয় তাপগতিবিজ্ঞান
আইনি বৃত্তির উন্মুক্ত প্রবেশাধিকার বিষয়ে ডারহাম বিবৃতি

**আইনী বৃত্তির উন্মুক্ত প্রবেশাধিকার বিষয়ে ডারহাম বিবৃতি**, আইনী তথ্য এবং বৃত্তির উন্মুক্ত প্রবেশাধিকার নিশ্চিত করার সাথে সম্পর্কিত একটি প্রকাশ্য বিবৃতি। এটি ২০০৮ সালে মার্কিন যুক্তরাষ্ট্রের আইন স্কুল থেকে গ্রন্থাগার পরিচালকদের একটি দল লিখেছিল।

## পটভূমি এবং উন্নয়ন
২০০৭ সালে, রিচার্ড ড্যানার দুটি ভিন্ন কাগজপত্র উপস্থাপন করে যুক্তি দিয়েছিল যে, জন উইলিনস্কির উন্মুক্ত প্রবেশাধিকার নীতিগুলি আইনী বৃত্তি ও তথ্যের ক্ষেত্রেও প্রযোজ্য। জার্নাল এবং অনুষদ বৃত্তিগুলিতে বৈদ্যুতিন প্রবেশাধিকার উন্নতির জন্য ডিউক ইউনিভার্সিটি স্কুল অফ ল এর কাজ সম্পর্কে তিনি তথ্য উপস্থাপন করেছিলেন।  ২০০৮ সালের অক্টোবরে ড্যানার উত্তর ক্যারোলিনার ডরহামের ডিউকের ক্যাম্পাসে ১১টি অন্যান্য আইন স্কুলের গ্রন্থাগার পরিচালকদের সাথে এই বিষয়টি আলোচনার জন্য সাক্ষাৎ করেছিলেন। দলটির জারি করা ফলাফল বিবৃতি, সমস্ত আইন স্কুলগুলি প্রিন্ট সংস্করণে তাদের আইন জার্নালগুলি প্রকাশ করা বন্ধ করার এবং বৈদ্যুতিন সংস্করণগুলিতে স্থিতিশীল, উন্মুক্ত, ডিজিটাল সংস্করণ উপলব্ধ রাখার প্রতিশ্রুতি সহ বৈদ্যুতিন প্রকাশনায় উন্মুক্ত প্রবেশাধিকারের উপর নির্ভর করার আহ্বান জানানো হয়েছিল। 

এই আহ্বানের অন্তর্নিহিত একটি গুরুত্বপূর্ণ অনুপ্রেরণা কেবল প্রবেশাধিকার উন্নত করতে পারে তা নয়, এতে ছিল যে "খুব কম আইন জার্নাল তাদের কার্যক্রমের ব্যয়ভারের জন্য সাবস্ক্রিপশন আয় এবং রয়্যালটি থেকে যথেষ্ট পরিমাণে উপার্জন করে থাকে।" 

## প্রতিক্রিয়া এবং উত্তরাধিকার
ডারহাম বিবৃতি প্রকাশের দু'বছর পরে এক আলোচনায় ড্যানার উল্লেখ করেছিলেন যে, "মুদ্রণ প্রকাশনা বন্ধ করার [এই] আইন পর্যালোচনা উন্মুক্ত প্রবেশাধিকারের চেয়ে বিতর্কিত ছিল।"   আইন স্কুলের গ্রন্থাগারিকরা উপকরণগুলি কার্যকরভাবে ডিজিটাল সংরক্ষণ করার ক্ষমতা এবং বিবৃতিতে প্রাপ্ত "স্থিতিশীল, উন্মুক্ত, ডিজিটাল সংস্করণগুলি" অর্জনযোগ্য লক্ষ্য অর্জনের চেয়ে আদর্শ থেকে বেশি কিনা তা নিয়ে প্রশ্ন উত্থাপন করেছে। 

## তথ্যসূত্র


বিষয়শ্রেণী:উন্মুক্ত প্রবেশাধিকার বিবৃতি
বিকিন (নদী)

**বিকিন** (    )  রাশিয়ার  প্রিমস্কাই এবং খাবারোভস্ক ক্রাই মধ্যে অবস্থিত একটি নদী। এটি উসুরি নদীর ডান শাখা নদী এবং এটি  দীর্ঘ এবং অববাহিকার আকার  ।  এর প্রধান উপনদী নদী হয় আলচান, ক্ল্যুছেভায়া, কন্ট্রভদ এবং যেভা ।

বিকিন শহরটি বিকিন নদীর তীরে অবস্থিত। ২০১৫ সালে, বিকিন অববাহিকার একটি উল্লেখযোগ্য অংশ রাশিয়ান ফেডারেশনের অন্যতম প্রধান সুরক্ষিত অঞ্চল বিকিন ন্যাশনাল পার্ক তৈরিতে সংযুক্ত করা হয়েছিল।

## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:রাশিয়ার নদী
বিষয়শ্রেণী:রাশিয়ার বিশ্ব ঐতিহ্যবাহী স্থান
ফেনফথ্যালিন

**ফেনফথালিন** একটি রাসায়নিক যৌগ যার সংকেত C20H14O4 এবং প্রায়শই "**HIn**" বা "**phph**" শর্টহ্যান্ড স্বরলিপিতে লেখা হয়। ফেনফথ্যালিন প্রায়শই অম্ল-ক্ষার টাইটারেশনের সূচক হিসাবে ব্যবহৃত হয়। কারণ এটি অম্লীয় দ্রবণে বর্ণহীন এবং ক্ষারীয়  দ্রবণে গোলাপী/লালচে বেগুনী হয়। এটি ফ্যালিন রঞ্জক হিসাবে পরিচিত রঞ্জক শ্রেণীর অন্তর্গত।

ফেনলফথ্যালিন পানিতে কিছুটা দ্রবণীয় এবং সাধারণত পরীক্ষায় ব্যবহারের জন্য অ্যালকোহলে দ্রবীভূত হয়। এটি একটি দুর্বল অ্যাসিড, যা দ্রবণে H + আয়ন ত্যাগ করতে পারে। ফেনফথালিন অণু বর্ণহীন এবং ফেনফথ্যালিন আয়ন গোলাপী। যখন একটি ক্ষার ফেনফথ্যালিনে যোগ করা হয়, ভারসাম্য সরে যায়, H+ ত্যাগের কারণে আরও আয়নীকরণ হয়। এটি লা শাতেলীয়ের নীতিতে বলা আছে।

## প্রয়োগ

### pH সূচক
ফেনফথ্যালিন অম্ল-ক্ষার টাইটারেশনের সূচক হিসাবে ব্যবহৃত হয়। এটি মিথাইল রেড, ব্রোমোথিয়ামল ব্লু  এবং থাইমল ব্লু এর সাথে সর্বজনীন সূচক হিসাবেও কাজ করে।

ফেনলফথালিন pH পরিবর্তনের ফলে জলীয় দ্রবণে কমপক্ষে চারটি পৃথক অবস্থায় থাকে। তীব্র অম্লীয় অবস্থায় প্রোটোনেটেড আকারে (HIn+) থেকে কমলা রঙ,  তীব্র অম্ল ও দুর্বল ক্ষারে ল্যাকটোন আকারে (HIn)  বর্নহীন, দ্বি-ডিপ্রোটোনটেড ফিনোলেট আকারে(ফিনোলের অ্যানায়ন ফর্ম)  পরিচিত গোলাপী রঙ। তীব্র ক্ষারে  In(OH)3− আকারে থাকে এবং এর গোলাপী রঙটি বরং ধীরে ধীরে বিবর্ণ হয় এবং ১৩.০ pH একেবারে বর্ণহীন হয়ে যায়। ফেনাফথ্যালিনের বর্ণ ৮.৩ - ১০ pH পরিসরে গোলাপি বর্ণ হয়।

## তথ্যসূত্রের তালিকা


বিষয়শ্রেণী:পিএইচ সূচক
বিষয়শ্রেণী:ফেনল
বিষয়শ্রেণী:জোলাপ
মুকেশ ছাবড়া

**মুকেশ ছাবড়া** (জন্ম ২৭ মে ১৯৮০) একটি হল মুম্বাই  ভিত্তিক ভারতীয় চলচ্চিত্র পরিচালক এবং অভিনেতা।

ছাবড়া দ্য ফল্ট ইন আওয়ার স্টার চলচ্চিত্রের হিন্দি পুনঃনির্মাণ দিল বেচারা দিয়ে তাঁর পরিচালনায় অভিষেক ঘটান।

## জীবনের প্রথমার্ধ
ছাবড়া দিল্লী বিশ্ববিদ্যালয়ের  শ্রী রাম সেন্টার ফর পারফর্মিং আর্টস থেকে অভিনয় ডিপ্লোমা নিয়ে স্নাতক হন। তিনি ভারতের ন্যাশনাল স্কুল অফ ড্রামা- এর সাথে যুক্ত 'থিয়েটার ইন এডুকেশন' কোম্পানির (টিআইই) সঙ্গে ছয় বছরের অভিনয় ও পাঠদানের কাজ শেষ করেছেন। 

## কেরিয়ার
ছাবড়া ১৯৯৭ সালে মুম্বাই এসেছিলেন এবং নিজস্ব কাস্টিং সংস্থা প্রতিষ্ঠার আগে সহকারী কাস্টিং ডিরেক্টর হিসাবে কাজ করেছিলেন। স্বতন্ত্র পরিচালক হিসাবে তাঁর প্রথম চলচ্চিত্রটি ছিল ছোট বাজেটের চলচ্চিত্র *চিন্তুজি*। ।

অভিনেতা রাজকুমার রাওকে কেবল ছারড়ার জেদেই কাই পো চে চলচ্চিত্রের অন্যতম প্রধান চরিত্রে অভিনয় করার জন্য বেছে নেওয়া হয়েছিল।  ছবিতে রাওয়ের প্রতিভা তাকে প্রশংসিত করে এবং পরে ছাবড়া তাকে শহীদের প্রধান চরিত্র হিসেবে বেছে নেন। 

## ফিল্মোগ্রাফি

### কাস্টিং ডিরেক্টর

### ভারপ্রাপ্ত কর্মশালার পরিচালক

### অভিনেতা

### পরিচালক

## তথ্যসূত্র

## বহিঃসংযোগ
* 
* 

বিষয়শ্রেণী:১৯৮০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দিল্লির অভিনেতা
বিষয়শ্রেণী:ভারতীয় চলচ্চিত্র নির্মাতা
বিষয়শ্রেণী:হিন্দি ভাষার চলচ্চিত্র পরিচালক
বিষয়শ্রেণী:১৯৮৪-এ জন্ম
বিষয়শ্রেণী:২১শ শতাব্দীর ভারতীয় অভিনেতা
নুরুন নাহার পারভীন

**নুরুন নাহার পারভীন** বাংলাদেশের জাতীয় পার্টির রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।

## রাজনৈতিক জীবন
নুরুন নাহার পারভীন ১৯৮৬ সালের তৃতীয় জাতীয় সংসদের মহিলা আসন ৫ থেকে জাতীয় পার্টির মনোনীত সংসদ সদস্য ছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:২০শ শতাব্দীর বাংলাদেশী নারী রাজনীতিবিদ
উন্মুক্ত প্রবেশাধিকার সংগ্রহস্থল

থাম্ব|ZIS এর লোগো (যন্ত্র পরিমাপের উন্মুক্ত প্রবেশাধিকার সংগ্রহস্থল)
German Logo von ZIS (Open Access Repositorium für Messinstrumente)
একটি **উন্মুক্ত প্রবেশাধিকার সংগ্রহস্থল** বা **উন্মুক্ত সংরক্ষণাগার** হলো একটি ডিজিটাল প্ল্যাটফর্ম,যা গবেষণার তথ্য ধারণ করে এবং যে কাউকে ব্যবহার করতে অথবা ডাউনলোড করতে এবং বিতরণের জন্য যে কাউকে গবেষণার ফলাফল গুলিতে বিনামূল্যে প্রবেশাধিকার প্রদান করে। উন্মুক্ত প্রবেশাধিকার সুবিধার্থে এই জাতীয় সংগ্রহস্থল গুলি মেটাডেটা ফসল সংগ্রহের জন্য ওপেন আর্কাইভস ইনিশিয়েটিভ প্রটোকল (ও আই পি) অনুসারে আন্তঃসংযোগযোগ্য হতে হবে। অনুসন্ধান ইঞ্জিনগুলো মুক্ত প্রবেশাধিকার সংগ্রহস্থলের সামগ্রী সংগ্রহ করে, বিশ্বব্যাপী তথ্যভান্ডার তৈরি করে, কোন খরচ ছাড়াই গবেষণার তথ্য পাওয়া যায়। উন্মুক্ত প্রবেশাধিকার সংগ্রহস্থল এমন একটি প্রাতিষ্ঠানিক ভান্ডার যা প্রাতিষ্ঠানিক সম্প্রদায়ের বাইরের মানুষের জন্য বিনামূল্যে গবেষণার তথ্য সরবরাহ করে থাকে এবং বুদাপেস্ট উন্মুক্ত প্রবেশাধিকার উদ্যোগ সংজ্ঞায়িত মুক্ত প্রবেশাধিকার দৃষ্টিভঙ্গি অর্জনের প্রস্তাবিত উপায় গুলোর মধ্যে একটি।

## সুবিধাসমূহ

উন্মুক্ত প্রবেশাধিকার সংগ্রহস্থলের সুবিধাগুলো হলো:

• প্রতিষ্ঠানের আউটপুট বিশ্বব্যাপী দর্শকদের জন্য উন্মুক্ত করা

• ফলস্বরূপ এই আউটপুট গুলির দৃশ্যমানতা এবং প্রভাব সর্বাধিক করে তোলা।

• প্রতিষ্ঠানটি আগ্রহী নির্বাচনী ক্ষেত্রগুলিতে প্রদর্শন করা- সম্ভাব্য কর্মী, সম্ভাব্য শিক্ষার্থী এবং সদস্যবৃন্দকে

• আধুনিক আউটপুট সংগ্রহ এবং নিরাময়

• পরিচালনা, গবেষণা এবং শিক্ষণ কার্যকলাপ পরিমাপ

• কার্য প্রগতিতে সহজ এবং বৃহত্তর প্রকল্পেের জন্য একটি কর্মক্ষেত্র সরবরাহ করা

• গবেষণার জন্য আন্ত শৃঙ্খলা পদ্ধতি সক্ষম এবং মানুষকে উৎসাহিত করা

## সফটওয়্যার
মুক্ত ডোআর অনুসারে মুক্ত প্রবেশাধিকার রিপোজিটরি গুলোর জন্য সর্বাধিক ব্যবহৃত রিপোজিটরি সফটওয়্যার হলো
ডিজিটাল কমেন্টস,ডিএসস্পেস এবং ইপ্রিন্টস [৩]। অন্যান্য উদাহরণ গুলি হলো আর এক্সিভ,বায়োআরএক্সিভ এবং ড্রায়াড।

## আরো দেখুন
• রিপোজিটরিগুলি সংযুক্তকরণ

• বর্তমান গবেষণা তথ্য বিধি

• আধুনিক গ্রন্থাগার

• বিবিলিওথেক আলেক্সান্দ্রিনা তে গ্রন্থাগার প্রকাশনা

• সংগ্রহস্থল এর তালিকা

## তথ্যসূত্র

•১ Jacobs, Neil (2006). Open Access: Key Strategic, Technical and Economic Aspects. Elsevier. p.&nbsp;11. ISBN 9781843342038.
•২ Swan, Alma. "Open Access institutional repositories: A Briefing Paper (2009)" (PDF). মুক্ত স্কলারশিপ. পুনরুদ্ধার হয় ২৪ সেপ্টেম্বর ২০১৩ এ.
•৩ "OpenDOAR Chart - Usage%20of%20Open%20Access%20Repository%20Software%20-%20Worldwide". OpenDOAR. ২৫ শে মার্চ ২০১৬ আসল কপি থেকে সংগ্রহ করা হয়। পুনরুদ্ধার হয় ২০১৬-০৫-১৫ এ.

## বহিঃসংযোগ

* 

বিষয়শ্রেণী:অনলাইন সংরক্ষণাগার

বিষয়শ্রেণী:উন্মুক্ত প্রবেশাধিকার (প্রকাশন)
বিষয়শ্রেণী:যোগাযোগ
বিষয়শ্রেণী:উচ্চশিক্ষায়তনিক প্রকাশনা
বিষয়শ্রেণী:গবেষণা
শিয়ালকোল ইউনিয়ন

**শিয়ালকোল ইউনিয়ন** বাংলাদেশের রাজশাহী বিভাগের সিরাজগঞ্জ জেলার  সিরাজগঞ্জ সদর উপজেলার অন্তর্গত একটি ইউনিয়ন পরিষদ। এটি ৬৩.২২ বর্গকিমি (২৪.৪১ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায়  ৩৫,৪৫৭ জন জন। ইউনিয়নটিতে মোট গ্রামের সংখ্যা ১৬টি ও মৌজার সংখ্যা ১৩টি।

## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:সিরাজগঞ্জ সদর উপজেলার ইউনিয়ন
মুহম্মদ সিরাজুল ইসলাম

**মুহম্মদ সিরাজুল ইসলাম** (মৃত্যু: ৫ ডিসেম্বর ২০০৪) একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের ইসলামের ইতিহাস ও সংস্কৃতি বিভাগের অধ্যাপক এবং ইসলামী বিশ্ববিদ্যালয়ের (ইবি) দ্বিতীয় উপাচার্য হিসেবে দায়িত্ব পালন করেন। তিনি ইসলামী বিশ্ববিদ্যালয়কে গাজীপুর থেকে কুষ্টিয়ায় স্থানান্তরে অবদান রাখেন। এছাড়াও তিনি বাংলাপিডিয়ার ১৪৫০ সম্পাদকের মধ্যে একজন সাধারণ লেখক-সম্পাদক।

## শিক্ষাজীবন
মুহম্মদ সিরাজুল ইসলাম কলকাতা বিশ্ববিদ্যালয় থেকে এমএ পরীক্ষায় প্রথম শ্রেণীতে প্রথম স্থান অর্জন করে স্বর্ণপদক লাভ করেন।

## কর্মজীবন
কলকাতা বিশ্ববিদ্যালয়ে প্রভাষক হিসেবে যোগদানের মাধ্যমে তিনি শিক্ষকতা জীবন শুরু করেন। ১৯৪৭ সালে দেশ ভাগ হলে তিনি ঢাকা বিশ্ববিদ্যালয়ের ইসলামের ইতিহাস ও সংস্কৃতি বিভাগে যোগদান করেন। ১৯৮৮ সালে তিনি ইসলামী বিশ্ববিদ্যালয়, বাংলাদেশের উপাচার্য পদে দায়িত্ব লাভ করেন।

### ইবি ক্যাম্পাস কুষ্টিয়ায় স্থানান্তর
ইসলামী বিশ্ববিদ্যালয়ের প্রথম উপাচার্য মমতাজ উদ্দিনের অপসারণের পরে ১৯৮৮ সালে মুহম্মদ সিরাজুল ইসলাম যখন বিশ্ববিদ্যালয়টির দ্বিতীয় উপাচার্য হিসেবে নিয়োগ পান, তখন ইসলামী বিশ্ববিদ্যালয় গাজীপুরে ছিলো। ১৯৯০ সালে ইসলামী বিশ্ববিদ্যালয়কে গাজীপুর থেকে কুষ্টিয়ায় স্থানান্তরের সরকারি সিদ্ধান্ত হয়। প্রায় ৯০ শতাংশ শিক্ষক এই স্থানান্তরের বিরোধিতা করে জাতীয় প্রেস ক্লাবে প্রতিবাদের আয়োজন করেন। তবে উপাচার্য সিরাজুল ইসলাম এই স্থানান্তরের সিদ্ধান্তকে সমর্থন করেন। অবশেষে ১৯৯০ সালের ২৪ ফেব্রুয়ারি তিনি ইসলামী বিশ্ববিদ্যালয় ক্যাম্পাস কুষ্টিয়াতে স্থানান্তরে সক্ষম হন।

ইসলামী বিশ্ববিদ্যালয়ের অর্থনীতি বিভাগের অধ্যাপক মুঈদ রহমান তার অবদান স্বীকার করে বলেন,

### ইবি উপাচার্যের পদ থেকে অব্যাহতি
১৯৯১ সালের দিকে ক্যাম্পাসে উপাচার্যের বিরুদ্ধে শিক্ষকদের অবমূল্যয়নের অভিযোগ ওঠে। ছাত্রদলের আন্দোলন ও দেশীয় বিভিন্ন চাপের মুখে ১৯৯১ সালের ১৭ জুন তাঁকে  উপাচার্যের পদ থেকে অব্যাহতি নিতে হয়।

## মৃত্যু
সিরাজুল ইসলাম ৫ ডিসেম্বর ২০০৪ সালে স্বাভাবিকভাবে বার্ধক্যজনিত কারণে মৃত্যুবরণ করেন। তার মৃত্যুতে ঢাকা বিশ্ববিদ্যালয় ও ইসলামী বিশ্ববিদ্যালয়ের উপাচার্য ও শিক্ষক শোক প্রকাশ এবং দোয়া মাহফিলের আয়োজন করেছিলেন।

## স্মারক
মুহম্মদ সিরাজুল ইসলাম ঢাকা বিশ্ববিদ্যালয়ের ইসলামের ইতিহাস ও সংস্কৃতি বিভাগের জ্যেষ্ঠ অধ্যাপক ছিলেন। তার অবদান ও কৃতিত্বকে স্মরণীয় করে রাখতে তার নামে বিভাগটিতে একটি আধুনিক কম্পিউটার ল্যাব স্থাপিত হয়েছে। অধ্যাপক মুহম্মদ সিরাজুল ইসলামের পরিবারের আর্থিক সহায়তায় ঢাকা বিশ্ববিদ্যালয়ের ইসলামের ইতিহাস ও সংস্কৃতি বিভাগের শিক্ষার্থীদের জন্যে কলা ভবনের ৭ম তলায় *অধ্যাপক ড. মুহম্মদ সিরাজুল ইসলাম কম্পিউটার ল্যাব* স্থাপিত হয়েছে। ২০১৮ সালের ১৪ নভেম্বর ইসলামের ইতিহাস ও সংস্কৃতি বিভাগের অধ্যাপক ও ঢাকা বিশ্ববিদ্যালয়ের উপাচার্য অধ্যাপক ড. মো. আখতারুজ্জামান এই আধুনিক কম্পিউটার ল্যাবটি উদ্বোধন করেন।

উদ্বোধনী অনুষ্ঠানে ঢাবি উপাচার্য অধ্যাপক ড. মো. আখতারুজ্জামান প্রয়াত শিক্ষকের স্মৃতির প্রতি গভীর শ্রদ্ধা জ্ঞাপন করে বলেন,

## তথ্যসূত্র

বিষয়শ্রেণী:বাংলাদেশী শিক্ষাবিদ
বিষয়শ্রেণী:ইসলামী বিশ্ববিদ্যালয়, বাংলাদেশের উপাচার্য
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জন্মের সাল অজানা
বিষয়শ্রেণী:২০০৪-এ মৃত্যু
বিষয়শ্রেণী:বাংলাপিডিয়ার সম্পাদক
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:কলকাতা বিশ্ববিদ্যালয়ের শিক্ষক
উন্মুক্ত প্রবেশাধিকার প্রকাশনা বিষয়ে বেথেসদা বিবৃতি

**উন্মুক্ত প্রবেশাধিকার প্রকাশনা বিষয়ে বেথেসদা বিবৃতি**, ২০০৩ এর বিবৃতি যা উন্মুক্ত প্রবেশাধিকার ধারণাটি সংজ্ঞায়িত করে এবং তারপরে সেই ধারণাকে সমর্থন করে।

## বিবৃতি
২০০৩ সালের ১১ এপ্রিল, হাওয়ার্ড হিউজ মেডিকেল ইনস্টিটিউটের ২৪ জন পণ্ডিত্যপূর্ণ সাহিত্যে আরও ভালো প্রবেশাধিকার নিয়ে আলোচনা করার জন্য একটি সভা করেছিল।  গোষ্ঠীটি একটি উন্মুক্ত প্রবেশাধিকার জার্নালে একটি অনুমোদিত সংজ্ঞা তৈরি করেছিল, যা "লেখকের যথাযথ অনুষঙ্গ সাপেক্ষে এবং কোনও দায়বদ্ধ উদ্দেশ্যে কোনও ডিজিটাল মাধ্যমের কোন কাজে মুক্ত, অপরিবর্তনীয়, বৈশ্বিক, প্রবেশের চিরকালীন অধিকার এবং প্রকাশ্য অনুলিপি, ব্যবহার, বিতরণ, প্রেরণ, প্রদর্শন এবং বিতরণ করার পাশাপাশি এর ডেরাইভেটিভ কাজ তৈরি ও বিতরণের লাইসেন্স প্রদান করে।" এবং যা থেকে প্রতিটি নিবন্ধ "তাত্ক্ষণিকভাবে কমপক্ষে একটি অনলাইন সংগ্রহস্থলে প্রাথমিক প্রকাশের পরে জমা করা হয়।" 

## তাৎপর্য
বুদাপেস্ট ওপেন অ্যাক্সেস ইনিশিয়েটিভ (বিওএআই) এবং বিজ্ঞান ও মানবিক জ্ঞানের উন্মুক্ত প্রবেশাধিকার সম্পর্কিত বার্লিন ঘোষণা পাশাপাশি, বেথেসদা বিবৃতি তথ্যকে আরও বিস্তৃত এবং সহজেই উপলভ্য করার উদ্যোগকে বর্ণনা করার জন্য এই "উন্মুক্ত প্রবেশাধিকার" শব্দটিকে প্রতিষ্ঠা করেছিল। 

বেথেসদা বিবৃতি তৈরি করে বিওএআই এই আইন জারি করে যে, কীভাবে ব্যবহারকারীরা উন্মুক্ত প্রবেশাধিকার কার্যকর করবেন।  বিশেষতঃ উন্মুক্ত প্রবেশাধিকার অনুশীলনকারীরা ডেরিভেটিভ কাজ করার অধিকার সহ পুনঃব্যবহারের অধিকার দিয়ে লাইসেন্স সামগ্রী অনলাইনে রেখে দেবে।  বিওএআই ডেরিভেটিভ কাজগুলি উল্লেখ করে নি। 

## তথ্যসূত্র

## বহিঃসংযোগ

* উন্মুক্ত প্রবেশাধিকার প্রকাশনা বিষয়ে বেথেসদা বিবৃতি

বিষয়শ্রেণী:২০০৩-এর সৃষ্টিকর্ম
বিষয়শ্রেণী:উন্মুক্ত প্রবেশাধিকার বিবৃতি
বিষয়শ্রেণী:উচ্চশিক্ষায়তনিক প্রকাশনা
রেজিস্ট্রি অব ওপেন অ্যাক্সেস রিপোজিটরিস

থাম্ব|রোয়ার উন্মুক্ত প্রবেশাধিকার ভান্ডারগুলির বৃদ্ধি, ২০০০-২০১৮
**রেজিস্ট্রি অব ওপেন অ্যাক্সেস রিপোজিটরিস (রোয়ার)** একটি অনুসন্ধানযোগ্য আন্তর্জাতিক ডাটাবেস যা উন্মুক্ত প্রবেশাধিকার প্রাতিষ্ঠানিক সংগ্রহস্থল এবং তাদের সামগ্রীর উৎপাদন, অবস্থান এবং বৃদ্ধি সূচী করে। ২০০৩ সালে যুক্তরাজ্যের সাউদাম্পটন ইউনিভার্সিটিতে ইপ্রিন্টস দ্বারা রোয়ার তৈরি হয়েছিল।  এটি *ইনস্টিটিউশনাল আর্কাইভস রেজিস্ট্রি* হিসাবে শুরু হয়েছিল এবং ২০০৬ সালে *ওপেন অ্যাক্সেস রিপোজিটরিস* নামকরণ করা হয়।  আজ অবধি, ৩,০০০ এরও অধিকা প্রাতিষ্ঠানিক এবং আন্ত-প্রাতিষ্ঠানিক ভাণ্ডার নিবন্ধভুক্ত হয়েছে। 

২০১৫ অবধি, রোয়ার এবং ইউকে ভিত্তিক ডিরেক্টরি অব ওপেন অ্যাক্সেস রিপোজিটরিস (ওপেনডোয়ার) "বিশ্বব্যাপী দুটি শীর্ষস্থানীয় উন্মুক্ত প্রবেশাধিকার ডিরেক্টরি হিসাবে বিবেচিত হয়। রোয়ার হল বৃহত্তর ডিরেক্টরি এবং ডিরেক্টরিতে সরাসরি জমা দেওয়ার অনুমতি দেয়। ওপেনডোয়ার উপকরণ জমা দেওয়ার নিয়ন্ত্রণ করে এবং এটি তার কর্মীদের বিবেচনার উপর নির্ভরশীল। ওপেনডোয়ারের জন্য পণ্ডিত্যপূর্ণ প্রকাশনাগুলির উন্মুক্ত প্রবেশাধিকারের প্রয়োজন; যদিও রোয়ার অন্যান্য সামগ্রী অন্তর্ভুক্ত করার অনুমতি দেয়। রোয়ার দেশ অনুসারে ছাঁকনি, সংগ্রহের ধরন এবং সংগ্রহস্থলের নাম অনুসারে বাছাই করতে দেয়। 

## রোয়ারম্যাপ
রোয়ারম্যাপ রোয়ারের সহযোগী নীতির একটি অনুসন্ধানযোগ্য আন্তর্জাতিক ডাটাবেজ। এটি বিশ্ববিদ্যালয়, গবেষণা প্রতিষ্ঠান এবং গবেষণা তহবিলদের দ্বারা গৃহীত উন্মুক্ত প্রবেশাধিকার আজ্ঞা এবং নীতিগুলি বৃদ্ধির তালিকা করে, যার জন্য তাদের গবেষকদের একটি উন্মুক্ত প্রবেশাধিকারের প্রাতিষ্ঠানিক সংগ্রহস্থলে জমা করে তাদের পিয়ার-পর্যালোচিত গবেষণা নিবন্ধ ফলাফলে মুক্ত প্রবেশাধিকার দেয়।

এটি ২০০৩ সালে সাউদাম্পটন বিশ্ববিদ্যালয়ের ইপ্রিন্টস দ্বারা তৈরি করা হয়েছিল।  দ্য *ইনস্টিটিউশনাল সেল্ফ-আর্কাইভিং রেজিস্ট্রি*  ২০০৬ সালে *ওপেন অ্যাক্সেস রিপোজিটরিস মেটারিয়াল আর্কাইভিং পলিসিস* হয়ে যায়, তারপরে *রেজিস্ট্রি অব ওপেন অ্যাক্সেস রিপোজিটরিস ম্যান্ডেটরি আর্কাইভিং পলিসিস* এবং তারপরে ২০১৪ সালের দিকে এটি *ওপেন রেজিস্ট্রি অব ওপেন অ্যাক্সেস রিপোজিটরি ম্যান্ডেটস এন্ড পলিসিস* হয়ে যায়। 

রোয়ারম্যাপ আদেশ শক্তি এবং কার্যকারিতার ভিত্তিতে শ্রেণীবদ্ধ করা হয়  মেলিবিয়ার মধ্যে  অক্টোবর ২০১৫ এর হিসাবে, উন্মুক্ত প্রবেশাধিকার আদেশ বিশ্বব্যাপী ৫২০টিরও বেশি বিশ্ববিদ্যালয়ে এবং আর্থিক সহায়তা করেছে এমন ৭৫টি গবেষণা তহবিল দ্বারা   গৃহীত হয়েছে। 

## তথ্যসূত্র

## বহিঃসংযোগ
*
* রোয়ারম্যাপের প্রাতিষ্ঠানিক ওয়েবসাইট

; আদেশ সম্পর্কিত সংযোগ
* হার্ভার্ড ম্যান্ডেটস
* এনআইএইচ ম্যান্ডেট
* ওএসটিপি ম্যান্ডেট
* ইউরোপীয় ইউনিয়ন হরিজন ২০২০ ম্যান্ডেট
* ইউ কে এইচএফসিই ম্যান্ডেট (প্রস্তাবিত: এখনও গৃহীত হয়নি)
* লাইজ ম্যান্ডেট 
* ইউনেস্কো বিশ্বব্যাপী তহবিলের আদেশের তালিকা
* মেলিয়া (শক্তি দ্বারা শ্রেণীবদ্ধ ম্যান্ডেট)

বিষয়শ্রেণী:২০০৩-এ যুক্তরাজ্যে প্রতিষ্ঠিত
বিষয়শ্রেণী:উন্মুক্ত প্রবেশাধিকার (প্রকাশন)
বিষয়শ্রেণী:উচ্চশিক্ষায়তনিক প্রকাশনা
বিষয়শ্রেণী:যুক্তরাজ্যে ডাটাবেজ
বিষয়শ্রেণী:যুক্তরাজ্যে গবেষণা
বিষয়শ্রেণী:হ্যাম্পশায়ারে বিজ্ঞান ও প্রযুক্তি
বিষয়শ্রেণী:সাউদাম্পটন বিশ্ববিদ্যালয়
পটাশিয়াম পারম্যাঙ্গানেট

**পটাশিয়াম পারম্যাঙ্গানেট** হচ্ছে অজৈব যৌগ যার রাসায়নিক সংকেত KMnO4 এবং K<sup>+</sup> ও  দ্বারা গঠিত. এটা লালচে কালো স্ফটিকাকার কঠিন পদার্থ, যেটি পানিতে দ্রবীভূত হয়ে তাৎক্ষণিক গোলাপি বা লালচে দ্রবণ তৈরি করে। 

পটাশিয়াম পারম্যাঙ্গানেট রাসায়নিক শিল্পে এবং ল্যাবরেটরিতে তীব্র জারক পদার্থ হিসেবে ব্যাপকভাবে ব্যবহৃত হয়। চর্মরোগের চিকিৎসা দ্রব্য, ক্ষত পরিষ্কার করতে, ও সাধারণ জীবানুনাশক হিসেবে এর ব্যবহার রয়েছে. এটা WHO কর্তৃক প্রয়োজনীয় ওষুধ হিসেবে স্বীকৃত এবং স্বাস্থ্য ক্ষেত্রে অত্যধিক কার্যকরী ও নিরাপদ ঔষধ।  ২০০০ সালে, বিশ্বব্যাপী উৎপাদন অনুমানিক ৩০,০০০ টন।
## ব্যবহার

## ইতিহাস
## প্রস্তুতি
## গঠন
## বিক্রিয়া
## নিরাপত্তা
## তথ্যসূত্র

## বহিঃসংযোগ
*
* 
*National Pollutant Inventory: Manganese and compounds Fact Sheet
*The use of potassium permanganate in fish ponds

বিষয়শ্রেণী:পটাশিয়াম যৌগ
বিষয়শ্রেণী:পারম্যাঙ্গানেট
বিষয়শ্রেণী:জারক এজেন্ট
বিষয়শ্রেণী:ফটোগ্রাফিক রাসায়নিক পদার্থ
বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ
বিষয়শ্রেণী:জারক
বিষয়শ্রেণী:সংক্রমণ নিবারক
ডেভিড হোয়াইট

**ডেভিড জন হোয়াইট** (; জন্ম: ২৬ জুন, ১৯৬১) গিসবোর্ন এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনালগ্নে অত্যন্ত সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে নর্দার্ন ডিস্ট্রিক্টস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন **ডেভিড হোয়াইট**।

## প্রথম-শ্রেণীর ক্রিকেট
১৯৭৯-৮০ মৌসুম থেকে ১৯৯৩-৯৪ মৌসুম পর্যন্ত ডেভিড হোয়াইটের প্রথম-শ্রেণীর খেলোয়াড়ী জীবন চলমান ছিল। ঘরোয়া প্রথম-শ্রেণীর ক্রিকেটে নর্দার্ন ডিস্ট্রিক্টসের পক্ষে ৯৯টি খেলায় অংশ নিয়েছিলেন তিনি। এছাড়াও, পোভার্টি বে ও বে অব প্লেন্টি দলের সদস্যরূপে হক কাপে অংশ নেন।

আন্তর্জাতিক ক্রিকেট থেকে প্রত্যাখ্যাত হলেও নর্দার্ন ডিস্ট্রিক্টসের পক্ষে পনেরো বছর খেলেছেন। ১০৬টি প্রথম-শ্রেণীর খেলাসহ ৪৪টি লিস্ট এ খেলায় অংশ নেন। সর্বশেষ খেলাটি ১৯৯৫ সালে খেলেন।

## আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন ডেভিড হোয়াইট। সবগুলো টেস্টই পাকিস্তানের বিপক্ষে খেলেছিলেন তিনি। ১০ অক্টোবর, ১৯৯০ তারিখে করাচীতে স্বাগতি পাকিস্তান দলের বিপক্ষে টেস্ট ক্রিকেটে অভিষেক ঘটে তার। এরপর, ১৮ অক্টোবর, ১৯৯০ তারিখে লাহোরে একই দলের বিপক্ষে সর্বশেষ টেস্টে অংশ নেন তিনি।

১৯৯০ সালে দলের সাথে পাকিস্তান গমন করেন। এ সফরেই দুই টেস্ট ও তিনটি ওডিআইয়ে অংশ নিয়েছিলেন। সবগুলো খেলাতেই উদ্বোধনী ব্যাটসম্যান হিসেবে নেমেছেন। তবে, খেলাগুলোয় তেমন সফলতার স্বাক্ষর রাখতে পারেননি তিনি। ওয়াসিম আকরাম ও ওয়াকার ইউনুস জুটির বোলিং তাণ্ডবে পড়ে সাত ইনিংসের পাঁচটিতেই আউট করে। এরপর আর তাকে জাতীয় দলে রাখা হয়নি।

## অবসর
ক্রিকেট খেলা থেকে অবসর গ্রহণের পর প্রশাসনের দিকে ঝুঁকে পড়েন। শীর্ষস্থানীয় রাগবি প্রশাসক ছিলেন। এছাড়াও, নিউজিল্যান্ড ক্রিকেটের প্রধান নির্বাহীর ভূমিকায় অবতীর্ণ হয়েছিলেন তিনি। অকল্যান্ড রাগবি ও ওয়েলিংটন রাগবির প্রধান নির্বাহী ছিলেন। ডিসেম্বর, ২০১১ সালে নিউজিল্যান্ড ক্রিকেটের প্রধান নির্বাহী হিসেবে মনোনীত হন।

শারীরিক শিক্ষা বিষয়ে প্রশিক্ষণপ্রাপ্ত শিক্ষক ছিলেন। ১৯৯০ সালে মাসে বিশ্ববিদ্যালয় থেকে হিসাবরক্ষণ বিষয়ে স্নাতকধারী হন। ব্যক্তিগত জীবনে বিবাহিত তিনি। তার সন্তান ওজে হোয়াইট প্রথম-শ্রেণীর ক্রিকেটে অংশ নিয়েছেন।

## তথ্যসূত্র

## আরও দেখুন
* ক্রিস প্রিঙ্গল
* ডেভিড ও’সালিভান
* নিউজিল্যান্ডীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* ক্রিকেট ও রাগবি ইউনিয়ন খেলোয়াড়দের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
* নিউজিল্যান্ডীয় একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের টেস্ট ক্রিকেটার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:নর্দার্ন ডিস্ট্রিক্টসের ক্রিকেটার
আন্দ্রেস মানুয়েল লোপেস ওব্রাদোর

**আন্দ্রেস মানুয়েল লোপেস ওব্রাদোর** (; জন্ম ১৩ই নভেম্বর ১৯৫৩) ২০১৮ সালের ১লা ডিসেম্বর তারিখ থেকে মেক্সিকোর রাষ্ট্রপতি। তিনি মোবিমিয়েন্তো রেহেনেরাসিওন নাসিওনাল (Movimiento Regeneración Nacional) নামক সামাজিক-গণতন্ত্রবাদী রাজনৈতিক দলের প্রধান ছিলেন। তিনি হুন্তোস আরেমোস ইস্তোরিয়া নামের একটি রাজনৈতিক জোটের প্রতিনিধি হিসেবে ২০১৮ সালের রাষ্ট্রপতি নির্বাচনে অংশ নেন ও বিজয়ী হন।
ওব্রাদোরকে মেক্সিকোতে প্রায়শই তাঁর নামের আদ্যক্ষরা "আমলো" (AMLO) নামে ডাকা হয়।

## তথ্যসূত্র

বিষয়শ্রেণী:মেক্সিকোর রাষ্ট্রপতি
বিষয়শ্রেণী:১৯৫৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মেক্সিকান মার্ক্সবাদী
বিষয়শ্রেণী:মেক্সিকান সমাজতান্ত্রিক
বিষয়শ্রেণী:মেক্সিকোর জাতীয় স্বায়ত্তশাসিত বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইগ নোবেল পুরস্কার বিজয়ী
বিষয়শ্রেণী:রাজনৈতিক দলের প্রতিষ্ঠাতা
বিষয়শ্রেণী:স্পেনীয় বংশোদ্ভূত মেক্সিকান ব্যক্তি
বিষয়শ্রেণী:২০শ শতাব্দীর মেক্সিকান রাজনীতিবিদ